IMISLab/GreekWikipedia huggingface dataset:
Ποταμός Μπαν

Ο Μπαν (αγγλικά: River Bann, ιρλανδικά: an Bhanna) είναι ποταμός στη Βόρεια Ιρλανδία. Είναι ο μεγαλύτερος ποταμός στη Βόρεια Ιρλανδία με μήκος 129 χλμ. Αποτελείται από δύο μέρη, τον Άνω Μπαν και τον Κάτω Μπαν. Ρέει από τα Όρη Μορν και χύνεται στον Ατλαντικό Ωκεανό.

 Η Γεωγραφική Υφήγησις του Πτολεμαίου (2ος αι. μ.Χ.) περιέγραψε μια εκβολή ποταμού ονόματι Αργίτας, αναφερόμενη στον Μπαν.Οι εκβολές του ποταμού Αργίτα (αρχαία ελληνικά: Ἀργίτας) ήταν ο ποταμός Μπαν μέσω του Κοουλρέιν, μία ονομασία βασισμένη στο ελληνικό άργης «φωτεινός, λαμπερός» ή σε λέξεις για το «ασήμι» όπως το ιρλανδικό argat ή το λατινικό argentum. Οι κελτιστές έχουν προτείνει ότι τα ύδατα του ποταμού θεωρούνταν «λαμπερά» από τους ντόπιους, αλλά φαίνεται πιθανότερο ότι οι ναυτικοί είχαν παρατηρήσει την εκτεταμένη λευκή άμμο σε εκβολή που εκτεινόταν καλά στην ενδοχώρα την εποχή του Πτολεμαίου και τώρα αντιπροσωπεύεται από την παραλία Πορτστιούαρτ Στραντ και τους αμμολόφους.
Δήμος Κιλκίς

Ο Δήμος Κιλκίς είναι δήμος της Περιφέρειας Κεντρικής Μακεδονίας που συστάθηκε με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Κιλκίς, Κρουσσών, Δοϊράνης, Χέρσου, Μουριών, Πικρολίμνης και Γαλλικού. Η έκταση του νέου Δήμου είναι 1581,21 τ.χλμ και ο πληθυσμός του 51.926 κάτοικοι σύμφωνα με την απογραφή του 2011 (56.336 κάτοικοι σύμφωνα με την απογραφή του 2001). Έδρα του νέου δήμου ορίστηκε το Κιλκίς και ιστορική έδρα η Νέα Σάντα. Είναι ο τρίτος μεγαλύτερος σε έκταση δήμος της Ελλάδας, με 1.600 τ.χ.

 Μεταπολιτευτικά διετέλεσαν δήμαρχοι Κιλκίς οι: 1975-1982 Νίκος Αγγελίδης 1983-1990 Σπύρος Αυγητίδης 1991-1998 Αναστάσιος Αμανατίδης 1999-2010 Δημήτριος Τερζίδης 2011-2012 Ευάγγελος Μπαλάσκας 2012-2014 Περικλής Κολότσιος (Δήμαρχος μετά την τέθηση σε αργία του Ευάγγελου Μπαλάσκα) 2014-2019 Δημήτρης Σισμανίδης 2019- σήμερα: Δημήτρης ΚυριακίδηςΕκλογικά αποτελέσματα από το 1978 και μετά, ΕΕΤΑΑ. Ο Δήμος Κιλκίς διαιρείται σε 7 δημοτικές ενότητες, οι οποίες αντιστοιχούν στους 7 καταργηθέντες δήμους και κοινότητες. Κάθε δημοτική ενότητα διαιρείται σε κοινότητες, οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές τοπικές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια. Ο Δήμος Κιλκίς είναι αδελφοποιημένος με τους ακολούθους: Κοινότητα Εργατών. Αρχικά αδελφοποιημένος με τον πρώην Δήμο Κρουσσών. Δήμος Λατσιών. Η πλατεία μάλιστα εμπρός του Δημαρχείου έχει μετονομασθεί σε Πλατεία Λατσιών. Δήμος Λύσης. Αρχικά αδελφοποιημένος με τον πρώην Δήμο Δοϊράνης. Μοντεσάνο Σαλεντίνο. Αρχικά αδελφοποιημένος με τον πρώην Δήμο Γαλλικού. Στενήμαχος. Μεγάλο μέρος του ελληνικού πληθυσμού της Στενημάχου ήρθε στο Κιλκίς ως πρόσφυγες μετά την ανταλλαγή πληθυσμών βάσει της συνθήκης του Νεϊγύ, ενώ υπάρχει και οδός Στενημάχου στην πόλη. Πρόγραμμα Καλλικράτης - ΦΕΚ Α87 της 07/06/2010 Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010 Υπουργείο εσωτερικών, Σχέδιο Καλλικράτης «ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10503-6 (σελ. 39 έως 42 του pdf) Επίσημη ιστοσελίδα του Δήμου
Ιβάνα Λούκοβιτς

Η Ιβάνα Λούκοβιτς (γεννήθηκε στις 18 Ιουλίου 1992 στο Βελιγράδι) είναι Σέρβα επαγγελματίας διεθνής πετοσφαιρίστρια, η οποία αγωνίζεται ως διαγώνιοςος. Κατά τη διάρκεια της μέχρι στιγμής καριέρας της έχει αγωνιστεί στα πρωταθλήματα της Σερβίας, της Ιταλίας, της Ελλάδας και της Τουρκίας.

 Η Ιβάνα Λούκοβιτς έκανε τα πρώτα της βήματα στο χώρο της πετοσφαίρισης στις ακαδημίες της ΟΚ Παρτιζάν, στις οποίες βρέθηκε από πολύ μικρή ηλικία. Στην ομάδα του Βελιγραδίου παρέμεινε μέχρι το 2010 χωρίς ωστόσο να έχει καταφέρει προηγουμένως να κατακτήσει κάποιο τίτλο. Το 2010 αποφάσισε να αφήσει τη Σερβία και να ταξιδέψει στην Ιταλία για λογαριασμό της Σίριο Περούτζια. Στην ιταλική ομάδα παρέμεινε για ένα χρόνο. Καθ' όλη τη διάρκεια της αμέσως επόμενης αγωνιστικής περιόδου και συγκεκριμένα της περιόδου 2011-12, η Ιβάνα Λούκοβιτς παρέμεινε ανενεργή καθώς δεν πήρε μεταγραφή σε κανένα σύλλογο. Το καλοκαίρι του 2012, ο Ολυμπιακός Πειραιώς ανακοίνωσε επίσημα την απόκτηση της Ιβάνα Λούκοβιτς για ένα χρόνο. Το τέλος της αγωνιστικής περιόδου 2012-13 βρήκε τη Λούκοβιτς Πρωταθλήτρια αλλά και Κυπελλούχος Ελλάδος με τον Ολυμπιακό. Ήταν μια πολύ σημαντική στιγμή στην ιστορία του συλλόγου καθώς αυτό το πρωτάθλημα ήταν το πρώτο που κατακτούσε το συγκεκριμένο τμήμα του συλλόγου από την ίδρυσή του και μέχρι εκείνη τη χρονιά. Το 2013, η Λούκοβιτς αποφάσισε να επιστρέψει στη Σερβία και την ΟΟΚ Κολουμπάρα. Στην Κολουμπάρα παρέμεινε μόλις για λίγους μήνες, καθώς στις αρχές του 2014, η Λούκοβιτς μεταπήδησε στην Τουρκία για λογαριασμό της Ερέγλι Μπελεντίγιε. Στην ομάδα της Τουρκίας παραμένει μέχρι και σήμερα. Η Ιβάνα Λούκοβιτς είναι διεθνής με την εθνική ομάδα πετοσφαίρισης γυναικών της Σερβίας με τη φανέλα της οποίας έχει πραγματοποιήσει αρκετές συμμετοχές, τόσο σε επίπεδο νεανίδων όσο και σε επίπεδο γυναικών. Το 2010 κατέκτησε με την Εθνική Σερβίας το χρυσό μετάλλιο στο Βαλκανικό πρωτάθλημα νεανίδων και το 2009 το ασημένιο μετάλλιο στο Παγκόσμιο αλλά και το Πανευρωπαϊκό Πρωτάθλημα νεανίδων. 1 Πρωτάθλημα Ελλάδας: 2013 1 Κύπελλο Ελλάδας: 2013 Το προφίλ της Λούκοβιτς στο fivb.org Ανακοίνωσε Λούκοβιτς ο Ολυμπιακός Ρόστερ Ολυμπιακού για την περίοδο 2012-13 Αρχειοθετήθηκε 2016-04-01 στο Wayback Machine.
Β΄ κατηγορία ποδοσφαίρου ανδρών Κύπρου 2004-05

Η Β΄ κατηγορία ποδοσφαίρου ανδρών Κύπρου 2004-05 ήταν η 50η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΠ Κινύρας Πέγειας για 1η φορά στην ιστορία του.

 Στο πρωτάθλημα της Β΄ κατηγορίας 2004-05 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι τρεις πρώτες ομάδες προβιβάστηκαν στο πρωτάθλημα Α΄ κατηγορίας 2005-06. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 2005-06. Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Ομάδες που δεν συμμετείχαν στο πρωτάθλημαΟμάδες που προήχθησαν στην Α΄ κατηγορία 2004-05 Νέα Σαλαμίνα Αμμοχώστου Άρης Λεμεσού Αλκή ΛάρνακαςΟμάδες που διαβαθμίστηκαν στην Γ΄ κατηγορία 2004-05: ΠΑΕΕΚ Κερύνειας ΣΕΚ Αγίου Αθανασίου Ένωσις ΚοκκινοτριμιθιάΟμάδες που συμμετείχαν στο πρωτάθλημαΟμάδες που διαβαθμίστηκαν από την Α΄ κατηγορία 2003-04 Αναγέννηση Δερύνειας Ονήσιλος Σωτήρας Δόξα ΚατωκοπιάςΟμάδες που προήχθησαν από την Γ΄ κατηγορία 2003-04: ΑΠΟΠ Κινύρας Πέγειας ΜΕΑΠ Πέρα Χωρίου Νήσου Χαλκάνορας Ιδαλίου Η τελική βαθμολογία του πρωταθλήματος ήταν: Το σύστημα βαθμολόγησης που ίσχυε ήταν: Νίκη=3 βαθμοί, Ισοπαλία=1 βαθμός, Ήττα=0 βαθμοί Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση. Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: «2004/05 Cypriot Second Division». Rec.Sport.Soccer Statistics Foundation. 14 Ιανουαρίου 2016. Ανακτήθηκε στις 14 Ιανουαρίου 2016. «Βαθμολογία (τελική)». Ο Φιλελεύθερος: σελ. 27. 4 Απριλίου 2005. Β΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 2004-05 Ποδόσφαιρο στην Κύπρο Σύστημα ποδοσφαιρικών πρωταθλημάτων Κύπρου
Πρόεδρος του Μπανγκλαντές

Ο Πρόεδρος του Μπαγκλαντές (βεγγαλικά: বাংলাদেশের রাষ্ট্রপতি - Μπανλαντεσέρ ραστρόποτι) είναι ο αρχηγός του κράτους του Μπαγκλαντές . Σημερινός πρόεδρος (2023) είναι ο Μοχάμεντ Σαχαμπουντίν. Ο ρόλος του προέδρου έχει αλλάξει τρεις φορές από την ανεξαρτησία της χώρας το 1971. Το 1991, με την αποκατάσταση της δημοκρατίας στη χώρα, το Μπαγκλαντές υιοθέτησε μια κοινοβουλευτική δημοκρατία. Ο Πρόεδρος είναι πλέον σε μεγάλο βαθμό διακοσμητικός και εκλέγεται από το κοινοβούλιο. Το 1996, το Κοινοβούλιο ενέκρινε νέους νόμους που ενίσχυσαν την εκτελεστική εξουσία του προέδρου. Ο Πρόεδρος διαμένει στο Μπανγκαμπαμπάν, το οποίο είναι το γραφείο και η κατοικία του. Ο Πρόεδρος εκλέγεται από τους 300 βουλευτές με ανοικτή ψηφοφορία και ως εκ τούτου γενικά εκπροσωπεί το κόμμα που κατέχει τη πλειοψηφία στο κοινοβούλιο (σήμερα κυβερνών κόμμα είναι ο σύνδεσμος Αουάμι). Συνεχίζει να ασκεί τα καθήκοντά του μετά τη λήξη της πενταετούς θητείας του έως ότου εκλεγεί ένας διάδοχος στην προεδρία.

 Επί του παρόντος, οι εξουσίες του προέδρου είναι σε μεγάλο βαθμό τελετουργικές. Το Σύνταγμα επιτρέπει στον Πρόεδρο να ενεργεί μόνο κατόπιν συμβουλής του πρωθυπουργού και του γραφείου του . Ο Πρόεδρος μπορεί να διορίσει τα ακόλουθα: Σύμφωνα με το άρθρο 56 παράγραφος 2, διορίζει τον πρωθυπουργό και το υπουργικό συμβούλιο, με τον περιορισμό ότι ο πρωθυπουργός πρέπει να είναι βουλευτής που έχει την εμπιστοσύνη της πλειοψηφίας του Σώματος. Ο Πρόεδρος μπορεί επίσης να απορρίψει ένα μέλος του Υπουργικού Συμβουλίου κατόπιν αιτήματος του Πρωθυπουργού. Σύμφωνα με το άρθρο 95, διορίζει τον ανώτατο δικαστή και άλλους δικαστές του ανωτάτου Δικαστηρίου. Σύμφωνα με το άρθρο 118, διορίζει την εκλογική επιτροπή του Μπαγκλαντές , συμπεριλαμβανομένου του αρχηγού της. Ο Πρόεδρος έχει το δικαίωμα να απονείμει χάρη σύμφωνα με το άρθρο 49 του Συντάγματος το οποίο του επιτρέπει να δώσει χάρη σε οποιονδήποτε, παρακάμπτοντας οποιαδήποτε δικαστική απόφαση στο Μπαγκλαντές. Με το άρθρο 80, ο Πρόεδρος μπορεί να αρνηθεί να συμφωνήσει σε οποιοδήποτε νομοσχέδιο που ψηφίστηκε από το κοινοβούλιο και να το αποστείλει προς επανεξέταση. Ένα νομοσχέδιο τίθεται σε ισχύ μόνο αφού ο Πρόεδρος συμφωνεί με αυτό. Αν το νομοσχέδιο εγκριθεί εκ νέου από το κοινοβούλιο και ο πρόεδρος αποτύχει ή αρνηθεί για δεύτερη φορά να συναινέσει σε ένα νομοσχέδιο, μετά από μια ορισμένη περίοδο ημερών, το νομοσχέδιο θα μετατραπεί αυτομάτως σε νόμο και θα θεωρηθεί ότι έχει εγκριθεί από τον πρόεδρο. Ο Καγκελάριος είναι τιμητική θέση στα πανεπιστήμια του Μπαγκλαντές. Είναι η θέση που κατέχει ο σημερινός πρόεδρος του Μπαγκλαντές στο πλαίσιο του νόμου περί ιδιωτικών πανεπιστημίων του 1992. Η θέση στα δημόσια πανεπιστήμια δεν έχει καθοριστεί για τον πρόεδρο βάσει πράξεων ή νόμων (επειδή η δημιουργία ενός κρατικού πανεπιστημίου στο Μπαγκλαντές χρειάζεται νομοθετική πράξη για να εγκριθεί).
Αντρέας Κράμερ

Ο Αντρέας Κράμερ (γενν. 13 Απριλίου 1997) είναι Σουηδός αθλητής του στίβου. Εξειδικεύεται στα 800 μέτρα. Είναι ο ασημένιος Πρωταθλητής Ευρώπης στο αγώνισμα των 800 μέτρων.

 Γεννήθηκε στις 13 Απριλίου 1997. Στο Ευρωπαϊκό Πρωτάθλημα Στίβου 2018 πήρε το ασημένιο μετάλλιο στα 800 μέτρα, πίσω από τον Άνταμ Κζοτ. 800 μέτρα: 1:45.03, ΕΡ (Βερολίνο 2018) 1000 μέτρα: 2:22.20 (Γκόθενμπουργκ 2015) 1500 μέτρα: 3:47.28 (Στοκχόλμη 2015)
Σοσιαλδημοκρατικό Κόμμα της Βοσνίας και Ερζεγοβίνης

Το Σοσιαλδημοκρατικό Κόμμα της Βοσνίας και Ερζεγοβίνης (βοσνιακά: Socijaldemokratska partija Bosne i Hercegovine}} / Социјалдемократска партия Босне и Херцеговине, αρκτικόλεξο: SDP BiH), αναφερόμενο συνήθως απλά ως Σοσιαλδημοκρατικό Κόμμα (αρκτικόλεξο: SDP ) είναι σοσιαλδημοκρατικό πολιτικό κόμμα στη Βοσνία και Ερζεγοβίνη. Από το 2014, πρόεδρος του κόμματος είναι ο Νέρμιν Νίκσιτς. Το Σοσιαλδημοκρατικό Κόμμα είναι εταίρος του Ευρωπαϊκού Σοσιαλιστικού Κόμματος και μέλος της Σοσιαλιστικής Διεθνούς.

 Το πρώτο Σοσιαλδημοκρατικό Κόμμα της Βοσνίας και Ερζεγοβίνης ιδρύθηκε το 1909 «ως μία έκφραση των αναγκών της εργατικής τάξης». Τότε επιδίωξε να ξεπεράσει τον μονοεθνικό χαρακτήρα της πολιτικής οργάνωσης, και την πόλωση και τα προβλήματα του πολυεθνισμού.Μετά τον Β' Παγκόσμιο Πόλεμο η Βοσνία και Ερζεγοβίνη ήταν η μία από τις 6 σοσιαλιστικές δημοκρατίες της Σοσιαλιστικής Ομοσπονδιακής Δημοκρατίας της Γιουγκοσλαβίας. Ήταν ένα σοσιαλιστικό και ομοσπονδιακό κράτος που το κυβερνούσε η Ένωση Κομμουνιστών της Γιουγκοσλαβίας. Εκείνη την περίοδο, το αρχικό Σοσιαλδημοκρατικό κόμμα μετονομάστηκε σε Ένωση Κομμουνιστών της Βοσνίας και Ερζεγοβίνης και ήταν παράρτημα του μεγάλου Γιουγκοσλαβικού. Με την κατάρρευση του κομμουνισμού στην Ανατολική Ευρώπη, τo 1990, η Ένωση Κομμουνιστών της Βοσνίας και Ερζεγοβίνης διαλύθηκε, και σχηματίστηκε εκ νέου το Σοσιαλδημοκρατικό Κόμμα. Το Σοσιαλδημοκρατικό Κόμμα συνέχισε το έργο του στη Δημοκρατία της Βοσνίας και Ερζεγοβίνης, εστιάζοντας στην ευημερία, την εδαφική ακεραιότητα και την ανεξαρτησία της χώρας. Μετά το τέλος του Πολέμου, το 1995, το Σοσιαλδημοκρατικό Κόμμα εργάστηκε στο πλαίσιο της εφαρμογής της Ειρηνευτικής Συμφωνίας του Ντέιτον, και αγωνίστηκε για την εδραίωση μίας δημοκρατικής κοινωνίας και ενός κράτους βασισμένου στις βασικές αρχές της κοινωνικής δικαιοσύνης και ισότητας, της αλληλεγγύης και της ευθύνης απέναντι στους άλλους ανθρώπους.
Βάλτερ Ούλμπριχτ

Ο Βάλτερ Έρνστ Πάουλ Ούλμπριχτ (Walter Ernst Paul Ulbricht, 30 Ιουνίου 1893 - 1 Αυγούστου 1973) ήταν Γερμανός κομμουνιστής ηγέτης και πολιτικός. Ως Γενικός Γραμματέας του Κόμματος ΕΣΚΓ από το 1950 έως το 1971, έπαιξε πρωταγωνιστικό ρόλο στην πρόωρη ανάπτυξη και καθιέρωση της Λαϊκής Δημοκρατίας της Γερμανίας (Ανατολική Γερμανία).

 Γεννήθηκε το 1893 από εργατική οικογένεια και εργάστηκε ως ξυλουργός. Το 1912 έγινε μέλος του Σοσιαλιστικού Δημοκρατικού Κόμματος και αναμείχθηκε ενεργά στο εργατικό επαναστατικό κίνημα. Υπήρξε από τα στελέχη της οργάνωσης «Σπάρτακος» και από τους ιδρυτές του Κομμουνιστικού Κόμματος Γερμανίας, στο οποίο εξελέγη μέλος της Κεντρικής Επιτροπής το 1923, και αργότερα ανέλαβε το οργανωτικό τμήμα. Μετά την επικράτηση του ναζισμού το 1933, κατέφυγε στη Μόσχα και διηύθυνε διάφορα παράνομα γραφεία, ενώ παράλληλα διατέλεσε αναπληρωματικό μέλος της Γ΄ Διεθνούς (1935-1939). Κατά τον Β΄ Παγκόσμιο Πόλεμο συνέχισε την αντιφασιστική του δράση και αναδείχθηκε σε ηγετική μορφή του αντιστασιακού αντιναζιστικού κινήματος. Επέστρεψε στη Γερμανία με τον Κόκκινο Στρατό και μετά τη συντριβή του Άξονα, συνέβαλε σημαντικά στη συσπείρωση των αντιφασιστικών πολιτικών δυνάμεων σε ενιαίο μέτωπο, στην ίδρυση του Ενιαίου Εργατικού Κόμματος και της Λαϊκής Δημοκρατίας της Γερμανίας. Διατέλεσε υπουργός και αντιπρόεδρος της Δημοκρατίας και της κυβέρνησης. Το 1950 αναδείχθηκε γενικός γραμματέας του Κόμματος και ηγέτης της Ανατολικής Γερμανίας. Σκληροπυρηνικός κομμουνιστής, αρνήθηκε να εξομαλύνει τις σχέσεις με τη Δυτική Γερμανία και φέρει την ευθύνη για την ανέγερση του Τείχους του Βερολίνου. Λόγω των στενών σχέσεών του με την ΕΣΣΔ, απέστειλε στρατεύματα για να βοηθήσει τη σοβιετική εισβολή στην Τσεχοσλοβακία (1968). Το 1971 τη θέση του στο κόμμα ανέλαβε ο Έριχ Χόνεκερ. Πέθανε το 1973. Ο Πέτρος Κόκκαλης, ο πατέρας του Σωκράτη Κόκκαλη ήταν ο προσωπικός γιατρός του Βάλτερ Ούλμπριχτ. Η μεγάλη ιστορία του 20ού αιώνα, η Ανασυγκρότηση - Διπολικός κόσμος, τόμος 5
Superhero Movie

Το Superhero Movie είναι μια αμερικάνικη κωμωδία σε σενάριο και σκηνοθεσία από τον Κρεγκ Μάζιν με παραγωγή από τους Ρόμπερτ Κ. Βάις και Ντέιβιντ Ζάκερ. Αρχικά είχε τον τίτλο Superhero!, παρόμοιο με τον τίτλο μιας άλλης ταινίας του Ζάκερ Μια Απίθανη... Απίθανη Πτήση (Airplane!). Η ταινία διακωμωδεί κυρίως την υπερηρωικη ταινία Spiderman και δευτερευόντως τις ταινίες Batman Begins, Superman: Η επιστροφή τις σειρές ταινιών X-Men και Fantastic Four. Ακολουθεί τα βήματα της σειράς ταινιών Scary Movie, η οποία διακωμωδεί διάφορες ταινίες τρόμου. Η παραγωγή ξεκίνησε στις 17 Σεπτεμβρίου του 2007, στο Λος Άντζελες. Το Superhero Movie κυκλοφόρησε στις Ηνωμένες Πολιτείες Αμερικής στις 28 Μαρτίου του 2008. Έλαβε γενικά αρνητικές κριτικές και εισέπραξε πάνω από $71 εκατομμύρια παγκοσμίως με προϋπολογισμό $35 εκατομμυρίων.

 Ο Ρικ Ράικερ, ένας έφηβος που μένει με το θείο και τη θεία του, δεν φημίζεται για την εξυπνάδα του (όπως και όλοι στο έργο). Μια ημέρα, κατά την διάρκεια μιας εκδρομής σε ένα εργαστήριο, αποκτά υπερφυσικές ικανότητες όταν τον τσιμπάει μια λιβελούλα. Αποφασίζει να γίνει υπερήρωας με το όνομα Λιβελούλης. Όμως ένας επιχειρηματίας κατασκευάζει μια στολή, γίνεται ο υπερκακός Κλεψίδρας και καταστρώνει ένα σχέδιο: Με τη βοήθεια μιας μηχανής θα σκοτώσει χιλιάδες άτομα και ο ίδιος θα γίνει αθάνατος. Ντρέικ Μπελ ως Ρικ Ράικερ/Λιβελούλης Σάρα Πάξτον ως Τζίλ Τζόνσον Ράιαν Χάνσεν ως Λάνς Λάντερς Κρίστοφερ ΜακΝτόναλντ ως Λού Λάντερς/Κλεψύδρα Κέβιν Χαρτ ως Τρέυ Λέσλι Νίλσεν ως θείος Άλμπερτ Μάριον Ρός ως θεία Λούσιλ Τρέισι Μόργκαν ως Καθηγητής Εξέιβιερ Μαρίσα Λωρέν ως Στορμ Πάμελα Άντερσον ως Αόρατη Γυναίκα Σίμον Ρέξ ως Ανθρώπινος Πυρσός/Τζώνυ Στορμ Μάιλς Φίσερ ως Τομ Κρουζ Superhero Movie στην IMDbSuperhero Movie στο AllMovie
Α1 Κατηγορία υδατοσφαίρισης ανδρών 2015-2016

To πρωτάθλημα Α1 πόλο ανδρών της περιόδου 2015-16, ήταν το 30ο στην ιστορία της Α1 κατηγορίας. Το πρωτάθλημα διεξήχθη σε δύο φάσεις με τη συμμετοχή δώδεκα ομάδων. Η πρώτη φάση ήταν η κανονική περίοδος όπου οι ομάδες αγωνίστηκαν σε δύο γύρους. Στη δεύτερη φάση, οι έξι πρώτες ομάδες της βαθμολογίας αγωνίστηκαν στα πλέι οφ για την ανάδειξη του πρωταθλητή συλλόγου, οι τέσσερις τελευταίες (9-12) αγωνίστηκαν στα πλέι άουτ για την αποφυγή του υποβιβασμού, ενώ οι ομάδες που κατέλαβαν τις θέσεις 7 και 8 παρέμειναν στην Α1 χωρίς περαιτέρω αγωνιστικές υποχρεώσεις. Πρωταθλητής αναδείχθηκε για 4η συνεχόμενη χρονιά και 30η στην ιστορία του, ο Ολυμπιακός, επικρατώντας με 3-0 νίκες της Βουλιαγμένης στους τελικούς. Μετά τους αγώνες των πλέι άουτ στην Α2 υποβιβάστηκαν ΓΣ Ηλιούπολης και ΝΕ Πατρών.

 Η Ν.Ε. Πατρών έχει ένα μηδενισμό και της έχουν αφαιρεθεί 3 βαθμοί. Πηγή: ΣΠΟΡ-ΦΜ Στα πλέι οφ προκρίθηκαν οι έξι πρώτες ομάδες της κανονικής περιόδου. Οι ομάδες των θέσεων 3-6 ξεκίνησαν από τα προημιτελικά, ενώ οι δύο πρώτες προκρίθηκαν απευθείας στα ημιτελικά. Το πανόραμα των πλέι οφ: Για τις θέσεις 5-6 έγινε ένας μονός αγώνας ανάμεσα σε Υδραϊκό και ΠΑΟΚ στην έδρα του πρώτου. Ο Υδραϊκός επικράτησε και κατέλαβε την πέμπτη θέση. Μικρός τελικός Μεγάλος τελικός Στα πλέι άουτ μετείχαν οι τέσσερις τελευταίες ομάδες της βαθμολογίας μεταφέροντας τα αποτελέσματα της κανονικής περιόδου. Το Καλαμάκι και το Παλαιό Φάληρο που ξεκίνησαν με 2-0 νίκες, επικράτησαν των Ηλιούπολης και ΝΕ Πατρών αντίστοιχα στον πρώτο αγώνα και παρέμειναν στην κατηγορία. Στη συνέχεια έγινε ένας μονός αγώνας για τις θέσεις 9-10 και ένας ακόμα για τις θέσεις 11-12 για να ολοκληρωθεί η τελική κατάταξη. Κολυμβητική Ομοσπονδία Ελλάδος
Κεφαλαίικα Αχαΐας

Τα Κεφαλαίικα είναι οικισμός του Νομού Αχαΐας, αποτελεί τμήμα της Τοπικής Κοινότητας Ματαράγκας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Λαρισσού (Λαρίσου) ως τμήμα του Δημοτικού διαμερίσματος Ματαράγκας.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Κεφαλά. Ε.Ε.Τ.Α.Α. - Διοικητικές μεταβολές Κεφαλαίικων Αχαΐας. eetaa.gr. Ανακτήθηκε: 10/12/2017. Ε.Ε.Τ.Α.Α. - Διοικητικές μεταβολές Κοινότητας Ματαράγκας Αχαΐας. eetaa.gr. Ανακτήθηκε: 10/12/2017.
Handful of Rain

Το Handful of Rain είναι το όγδοο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Αύγουστο του 1994 μέσω της δισκογραφικής εταιρείας "Atlantic Records" σε συνεργασία με την "Warner Music Group". Επανεκδόθηκε το 1997 από την "Edel Music" με επιπλέον κομμάτι την ακουστική εκτέλεση του "Somewhere in Time/Alone You Breathe", στις 25 Νοεμβρίου 2002 από την "SPV/Steamhammer" με τη ακουστική εκτέλεση του "Alone You Breathe" και την ραδιοφωνική εκδοχή του "Chance" και στις 13 Δεκεμβρίου 2011 από την "Ear Music" με τις ακουστικές εκτελέσεις του "Summer's Rain" και του "Believe". Η ηχογράφηση του άλμπουμ πραγματοποιήθηκε στα "Morrisound Studios" της Τάμπα, στην Φλόριντα και ένα βίντεο κλιπ γυρίστηκε για το ομώνυμο κομμάτι. Αυτός ήταν ο πρώτος δίσκος μετά τον θάνατο του Κρις Όλιβα και την επιστροφή του Τζον Όλιβα στο συγκρότημα. Η σκοτεινότητα της μουσικής και των στίχων αντικατοπτρίζει το αίσθημα της απώλειας του Κρις Όλιβα. Ο Στιβ Γουόχολζ δεν έπαιξε στο άλμπουμ και κατά την περιοδεία για την προώθηση του τα τύμπανα ανέλαβε ο Τζεφ Πλέιτ. Ο Τζόνι Λι Μίντλτον συμμετείχε στην περιοδεία αλλά όχι στον δίσκο.

 1. Taunting Cobras (J.Oliva) - 3:21 2. Handful of Rain (J.Oliva) - 5:01 3. Chance (J.Oliva, O'Neill) - 7:50 4. Stare Into the Sun (J.Oliva, O'Neill) - 4:43 5. Castles Burning (J.Oliva) - 4:39 6. Visions (J.Oliva, C.Oliva) - 1:25 7. Watching You Fall (J.Oliva) - 5:20 8. Nothing's Going On (J.Oliva, O'Neill) - 4:09 9. Symmetry (J.Oliva, O'Neill) - 5:04 10. Alone You Breathe (J.Oliva, O'Neill) - 7:30 Handful of Rain (άλμπουμ)Επίσημη κυκλοφορία: 16 Αυγούστου 1994 Στο booklet του "Handful of Rain" αναφερόταν ότι το άλμπουμ ηχογραφήθηκε από τους εξής μουσικούς: Ζακ Στίβενς - φωνητικά Άλεξ Σκόλνικ - κιθάρα Τζόνι Λι Μίντλτον - μπάσο Στιβ Γουόχολζ - τύμπαναΟυσιαστικά ο δίσκος ηχογραφήθηκε με τον Ζακ Στίβενς στα φωνητικά, τον Άλεξ Σκόλνικ στην κιθάρα και τον Τζον Όλιβα να παίζει κιθάρα, μπάσο, πιάνο, τύμπανα, πλήκτρα και να κάνει δεύτερα φωνητικά. Review by Jim Gordon - The Official Savatage Homepage Αρχειοθετήθηκε 2016-03-06 στο Wayback Machine. Handful of Rain - Savatage | Songs, Reviews, Credits, Awards | AllMusic Savatage - Handful of Rain (album review ) | Sputnikmusic Savatage - Handful of Rain - Encyclopaedia Metallum: The Metal Archives Savatage - Handful of Rain - Metal Storm
Άννα της Βοημίας (1290-1313)

Η Άννα, τσεχ. Anna Čech (1290 - 1313) από τον Οίκο των Πρεμυσλιδών ήταν πριγκίπισσα της Βοημίας και με τον γάμο της έγινε δούκισσα της Καρινθίας. Μαζί με τον σύζυγό της βασίλευσαν στη Βοημία.

 Ήταν η πρώτη (επιζήσασα) κόρη του Βεγκέσλαου Β΄ της Βοημίας & της Πολωνίας και της Ιουδήθ των Αψβούργων, κόρης του Ροδόλφου Α΄ δούκα της Αυστρίας & βασιλιά της Γερμανίας. Παντρεύτηκε το 1306 τον Ερρίκο των Γκορίτσια, δούκα της Καρινθίας, που με τον γάμο του έγινε βασιλιάς της Βοημίας. Δεν απέκτησαν απογόνους. Anne's Bohemia; Czech Literature and Society, 1310–1420, by Alfred Thomas University of Minnesota Press, 1998, Preface by David Wallace
NGC 668

Ο NGC 668 είναι σπειροειδής γαλαξίας ο οποίος απέχει 200 εκατομμύρια έτη φωτός και βρίσκεται στον αστερισμό Ανδρομέδα. Ανακαλύφθηκε από τον αστρονόμο Εντουάρ Στεφάν (Édouard Stephan) στις 4 Δεκεμβρίου 1880 και ανήκει στο σμήνος γαλαξιών Abell 262.

 Δεδομένα για το NGC 668 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 668 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 668 στο Wikimedia Commons
Άνω Βρομόβρυση Μεσσηνίας

Η Άνω Βρομόβρυση είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 24 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βρομόβρυσης και υπάγεται στη Δημοτική Ενότητα Αρφαρών, του Δήμου Καλαμάτας.

 Η Άνω Βρομόβρυση βρίσκεται σε υψόμετρο 963 μέτρων. 14-03-1971, αναγνώριση του οικισμού Άνω Βρομόβρυση και προσάρτησή του στην Κοινότητα Βρομόβρυσης. 04-12-1997, ο οικισμός Άνω Βρομόβρυση αποσπάται από την Κοινότητα Βρομόβρυσης και προσαρτάται στο Δήμο Αρφαρών. 07-06-2010,ο οικισμός Άνω Βρομόβρυση αποσπάται από το Δήμο Αρφαρών και προσαρτάται στο Δήμο Καλαμάτας. Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ) Δήμος Καλαμάτας
3406 Ομσκ

Ο Ομσκ (Omsk) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,3. Ανακαλύφθηκε το 1969 από τη Ρωσίδα Σοβιετική αστρονόμο Μπέλα Αλεξέγιεβνα Μπουρνάσεβα, που παρατηρούσε από το Ναούτσνι της Κριμαίας και του έδωσε το όνομα της μεγάλης σιβηρικής πόλεως Ομσκ, που ήταν η γενέτειρα της Μπουρνάσεβα.

 Η μέση διάμετρος του Ομσκ εκτιμάται ότι είναι μεταξύ 13,4 και 16,6 χιλιομέτρων. Ο φασματικός τύπος του είναι μεταξύ M (μεταλλικού) και X (ανθρακούχου), ενώ το γεωμετρικό άλβεδό του είναι μεταξύ 0,16 και 0,25. Ο Ομσκ περιστρέφεται γύρω από τον εαυτό του μία φορά κάθε 7 ώρες και 16,5 λεπτά. Τροχιακές παράμετροι, τροχιά κ.ά. από το JPL
Αριάδνε Ντίας

Η Αριάδνε Ντίας (Ariadne Diaz, γεννημένη ως Αριάδνε Ροσάλες Ντίας Ariadne Rosales Diaz, 16 Αυγούστου 1985 -) είναι Μεξικανή ηθοποιός και μοντέλο.Σπούδασε στο Κέντρο Καλλιτεχνικής Εκπαίδευσης (CEA) της Televisa, και το 2007 έκανε το τηλεοπτικό ντεμπούτο της, στην τηλενουβέλα Muchachitas como tú. Είναι παντρεμένη με τον βραζιλιάνο ηθοποιό Μάρκους Ορνέγιας και το 2016 απέκτησαν ένα γιο, τον Ντιέγο.

 Energía extrema Sonric's - 2006, ως Άρι RBD: la familia - 2007, ως Κλάουδια Muchachitas como tú - 2007, ως Λετίσια Ερνάντες Φερνάντες "Ερφέρ" Al diablo con los guapos - 2007/08, ως Φλορένσια Ετσεβαρία ντε Μπελμόντε ¿Cuánto quieres perder? - 2008, ως Καλεσμένη (τηλεοπτική εκπομπή) Mañana es para siempre - 2008/09, ως Αουρόρα Αρτεμίσα Σάντσεζ Llena de amor - 2010/11, ως Μαριανέλα Ρουίς ι ντε Τερέσα Παβόν/Βικτόρια ντε λα Γκάρσα Μοντιέλ Dulce pájaro de juventud - 2012 (θεατρική παράσταση) La mujer del Vendaval - 2012/13, ως Μαρσέλα Μοράλες Αλδάμα 3:6 Until Sunrise - 2013 (ταινία μικρού μήκους) Perfume de Gardenia - 2013, ως Γιολάντα (θεατρική παράσταση) El color de la pasión - 2014, ως Αδριάνα Μουρίγιο Ροδρίγκες ντε Γαχιόλα (γκεστ εμφάνιση) La malquerida - 2014, ως Ακάσια Ρίβας Μαλντονάδο Flor Silvestre: Su destino fue querer - 2015 (ντοκιμαντέρ) La Dalia Negra - 2015, ως Ελισαμπέτ (θεατρική παράσταση) Te juro que yo no fui - 2016, ως Μόνικα (ταινία) La doble vida de Estela Carrillo - 2017, ως Εστέλα Καρίγιο Ινφάντε/Λάουρα Οβιέδο Ερνάντες 40 y 20 - 2017, ως Γιένιφερ (σειρά) Las Arpías - 2017, ως Σουσάνα (θεατρική παράσταση) Tenías que ser tú - 2018, ως Μαρίσα Σαντιεστέμπαν Ελόρσα Αριάδνε Ντίας στην IMDb Αριάδνε Ντίας, επίσημος λογαριασμός στο Twitter.
Αλεάρδος του Πεδεμοντίου

Ο Αλεάρδος του Πεδεμοντίου (Aleardus de Pindemontibus) υπήρξε φημισμένος ιατρός του 15ου αιώνα. Γεννήθηκε στη Βερόνα και ήταν συγγενής του Φραγκίσκου του Πεδεμοντίου. Τα συγγράμματά του τυπώθηαν στη Βενετία το 1553 και μεταξύ άλλων ήταν: de Virtute Balneorum Calderianorum de Mode bibendi Aquam de Diaeta & Abstinentia fumentium balnea

 Graevius, Joannes Georgius (1723). Thesavrvs antiqvitatvm et historiarvm Italiae, Neapolis, Siciliae, Sardiniae, Corsicae, Melitae, atque adjacentium terrarum insularumque: constans rarissimis, praestantissimis, doctissimisque scriptoribus qui antea sparsim svae cviqve patriae situm, res gestas, antiquitates & memorabilia variis in locis illustrarunt, nune autem vix & nusquam fere comparari postunt. excudit P. vander Aa.
Ποιητικός ρεαλισμός

Ο ποιητικός ρεαλισμός ήταν κινηματογραφικό κίνημα στη Γαλλία της δεκαετίας του 1930. Περισσότερο μια τάση από ένα κίνημα, ο ποιητικός ρεαλισμός δεν ήταν έντονα ενοποιημένος όπως το σοβιετικό μοντάζ ή ο γαλλικός ιμπρεσιονισμός, αλλά ήταν άτομα που δημιούργησαν αυτό το λυρικό ύφος. Οι κορυφαίοι σκηνοθέτες του κινήματος ήταν ο Πιέρ Σενάλ, ο Ζαν Βιγκό, ο Ζυλιέν Ντυβιβιέ, ο Μαρσέλ Καρνέ και ίσως ο σημαντικότερος σκηνοθέτης του κινήματος Ζαν Ρενουάρ. Ο Ρενουάρ έκανε μια μεγάλη ποικιλία ταινιών που επηρεάστηκαν από το Αριστερό Λαϊκό Μέτωπο και ακόμη από μια λυρική ταινία μικρού μήκους. Οι πιο σημαντικοί καλλιτέχνες αυτών των ταινιών ήταν ο Ζαν Γκαμπέν, ο Μισέλ Σιμόν, η Σιμόν Σινιορέ και η Μισέλ Μοργκάν.

 Οι ταινίες του ποιητικού ρεαλισμού έχουν συνήθως μια μοιρολατρική άποψη της ζωής με τους χαρακτήρες τους να ζουν στο περιθώριο της κοινωνίας, είτε ως άνεργοι μέλη της εργατικής τάξης είτε ως εγκληματίες. Μετά από μια ζωή απογοήτευσης, οι χαρακτήρες παίρνουν μια τελευταία ευκαιρία στην αγάπη, αλλά τελικά απογοητεύονται και οι ταινίες συχνά τελειώνουν με απογοήτευση ή θάνατο. Ο συνολικός τόνος συχνά μοιάζει με νοσταλγία και πικρία. Είναι «ποιητικές» λόγω μιας αυξημένης αισθητικότητας που μερικές φορές εφιστά την προσοχή στις παραστατικές πτυχές των ταινιών. Αν και αυτές οι ταινίες ήταν αδύναμες στον τομέα της παραγωγής, ο γαλλικός κινηματογράφος δημιούργησε ένα υψηλό ποσοστό επιρροών ταινιών που οφείλεται σε μεγάλο βαθμό στους ταλαντούχους ανθρώπους της βιομηχανίας στη δεκαετία του 1930 που δούλευαν πάνω τους. Οι συνθέτες που εργάστηκαν σε αυτές τις ταινίες ήταν ο Ζωρζ Ορίκ, ο Αρθούρ Χονέγκερ, ο Ζοζέφ Κοσμά και ο Μορίς Ζομπέρ. Οι σκηνοθέτες που συνέβαλαν σε πολλές από τις ταινίες συμπεριέλαβαν τον Σαρλ Σπάακ και τον Ζακ Πρεβέρ. Το κίνημα είχε σημαντικό αντίκτυπο στα μεταγενέστερα κινηματογραφικά κινήματα, ιδιαίτερα στον ιταλικό νεορεαλισμό (πολλοί από τους νεορεαλιστές, κυρίως ο Λουκίνο Βισκόντι, συνεργάστηκαν με ποιητικούς ρεαλιστές σκηνοθέτες προτού ξεκινήσουν τις δικές τους καριέρες ως κριτικοί και σκηνοθέτες ταινιών). Οι πρόδρομοι του ποιητικού ρεαλιστικού κινήματος περιλαμβάνουν τις ταινίες: La Petite Lise (1930) του Ζαν Γκρεμιγιόν Pension Mimosas (1934) του Ζακ Φεντέρ Le Grand Jeu (1934) του Ζακ ΦεντέρΟι ποιητικές ρεαλιστικές ταινίες κορυφαίων κινηματογραφιστών από τα μέσα έως τα τέλη της δεκαετίας του 1930 περιλαμβάνουν: Αταλάντη (1934) του Ζαν Βιγκό La Bandera (1935) του Ζυλιέν Ντυβιβιέ La Belle Équipe ((1936) του Ζυλιέν Ντυβιβιέ Les Bas-fonds (1936) του Ζαν Ρενουάρ Πεπέ λε Μοκό (1937) του Ζυλιέν Ντυβιβιέ Η Μεγάλη Ψευδαίσθηση (1937) του Ζαν Ρενουάρ Το Ανθρώπινο κτήνος (1938) του Ζαν Ρενουάρ Το λιμάνι των απόκληρων (1938) του Μαρσέλ Καρνέ Hôtel du Nord (1938) του Μαρσέλ Καρνέ Ο Κανόνας του παιχνιδιού (1939) του Ζαν Ρενουάρ Ξημερώνει (1939) του Μαρσέλ Καρνέ (Ιταλικά) Sandro Bernardi, L'avventura del cinematografo, Marsilio Editori, Venezia 2007. ISBN 978-88-317-9297-4
Α΄ κατηγορία ποδοσφαίρου ανδρών Κύπρου 1938-39

Η Α΄ κατηγορία ποδοσφαίρου ανδρών Κύπρου 1938-39 ήταν η 5η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε o ΑΠΟΕΛ για 4η φορά στην ιστορία του.

 Στο πρωτάθλημα της Α΄ κατηγορίας 1938-39 συμμετείχαν 7 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Δεν ίσχυσε η διαβάθμιση στη Β΄ κατηγορία (στην οποία συμμετείχαν οι αναπληρωματικές ομάδες των ομάδων της Α΄ κατηγορίας). Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό. Σε σχέση με το πρωτάθλημα Α΄ κατηγορίας 1937-38, στο πρωτάθλημα της περιόδου 1938-39 δεν συμμετείχε η Ένωσις Νέων Τραστ, η οποία είχε διαλύσει την ποδοσφαιρική της ομάδα. Επιπρόσθετα, συμμετείχαν η Ε.Π.Α. Λάρνακας, ο Ολυμπιακός Λευκωσίας και ο Πεζοπορικός Όμιλος Λάρνακας. Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν. Δεν υπάρχουν στοιχεία για όλους τους αγώνες του πρωταθλήματος αλλά σύμφωνα με τα αρχεία της Κυπριακής Ομοσπονδίας Ποδοσφαίρου δεν επηρεάζεται η κατάταξη των ομάδων. Το σύστημα βαθμολόγησης που ίσχυε ήταν: Νίκη=2 βαθμοί, Ισοπαλία=1 βαθμός, Ήττα=0 βαθμοί Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: De Dekker, Guy (6 Ιανουαρίου 2005). «Cyprus - List of Final Tables 1931-1998». RSSSF. Αρχειοθετήθηκε από το πρωτότυπο στις 5 Αυγούστου 2015. Ανακτήθηκε στις 5 Αυγούστου 2015. Γαβριηλίδης, Μιχάλης· Παπαμωυσέως, Στέλιος (2001). Ένας αιώνας Κυπριακό ποδόσφαιρο. Λευκωσία: Ο Συγγραφέας. σελ. 37. ISBN 9963-8720-1-8. Α΄ κατηγορία ποδοσφαίρου ανδρών Κύπρου Κύπελλο Κύπρου ποδοσφαίρου ανδρών 1938-39
Μόνικα Σπίαρ

Η Μόνικα Σπίαρ Μοτζ (Mónica Spear Mootz, 1 Οκτωβρίου 1984 - 6 Ιανουαρίου 2014) ήταν Βενεζουελανή ηθοποιός, μοντέλο και εστεμμένη Μις Βενεζουέλα 2004. Εκπροσώπησε επίσης τη Βενεζουέλα στα Miss Universe 2005 όπου τερμάτισε 4η φιναλίστ. Γεννήθηκε στο Μαρακαΐμπο, κόρη του Ραφαέλ Σπίαρ Τουδάρες και της Ίνγκεμποργκ Μοτζ Γκοτέρα. Είχε Γερμανική και Βρετανική καταγωγή. Μετά το μόντελινγκ, έγινε μία από τις πιο επιτυχημένες ηθοποιούς στη Βενεζουέλα. Ο πρώτος της ρόλος ως πρωταγωνίστρια ήταν στην telenovela Mi Prima Ciela.

 Υπήρξε παντρεμένη με τον Βρετανό επιχειρηματία, Τόμας Χένρι Μπέρι (του οποίου η ιθαγένεια αργότερα αναγνωρίστηκε εσφαλμένα ως Ιρλανδός) τον Ιούνιο του 2008. Μαζί απέκτησαν μια κόρη. Το ζευγάρι χώρισε το 2012, αλλά παρέμεινε σε φιλικό κλίμα και τη στιγμή του θανάτου τους προσπαθούσαν να συμφιλιωθούν. Στις 6 Ιανουαρίου 2014, βρισκόταν στη γενέτειρά της στη Βενεζουέλα για διακοπές με τον πρώην σύζυγό της και την πεντάχρονη κόρη τους. Ενώ μέσα στο αυτοκίνητό τους περίμεναν βοήθεια αφού το όχημα είχε χαλάσει σε αυτοκινητόδρομο στο κέντρο του Καραμπόμπο, η Σπίαρ και ο πρώην σύζυγός της σκοτώθηκαν κατά τη διάρκεια απόπειρας ληστείας και η κόρη τους πυροβολήθηκε και τραυματίστηκε στο πόδι. Η αστυνομία ανέφερε ότι το περιστατικό συνέβη γύρω στις 9 ή 10 το βράδυ Έχει θεωρηθεί ότι οι κλέφτες προσπάθησαν να τους ληστέψουν και το ζευγάρι αντιστάθηκε. Στην αρχική πρόταση ότι ο πρώην σύζυγός της ήταν Ιρλανδός, το Ιρλανδικό Υπουργείο Εξωτερικών διερευνούσε το περιστατικό. Ωστόσο, η τοπική αστυνομία είπε ότι ταξίδευε με βρετανικό διαβατήριο. Mónica Spear στο Twitter Επίσημη σελίδα Μις Βενεζουέλα Μόνικα Σπίαρ στην IMDb
Πωλ Ρανσόν

Ο Πωλ-Ελί Ρανσόν (γαλλικά: Paul-Élie Ranson), 1864, Λιμόζ - 1909, Παρίσι) ήταν Γάλλος ζωγράφος και χαράκτης, ιδρυτικό μέλος της μετα-ιμπρεσιονιστικής ομάδας αβάν-γκαρντ ζωγράφων Ναμπί.

 Ο Πωλ Ρανσόν γεννήθηκε στις 29 Μαρτίου 1864 στη Λιμόζ. Η μητέρα του πέθανε στη γέννα, έτσι μεγάλωσε με τον παππού και τη γιαγιά του και τον πατέρα του, Λουί Καζιμίρ Ρανσόν, πολιτικό που υπηρέτησε δύο θητείες ως Δήμαρχος της Λιμόζ. Έλαβε τα πρώτα του μαθήματα σχεδίου από τον παππού του και γράφτηκε στη Σχολή Καλών Τεχνών της Λιμόζ το 1877.Το 1884, παντρεύτηκε την πρώτη του ξαδέρφη, Μαρί-Φρανς Ρουσώ και, για ένα διάστημα, σπούδασε στη Σχολή Διακοσμητικών Τεχνών στο Παρίσι, την οποία εγκατέλειψε και γράφτηκε στην ακαδημία Ζυλιάν, όπου σπούδασε με δάσκαλο τον Τονί Ρομπέρ-Φλερί από το 1886 έως το 1891. Το 1888, έγινε ένα από τα πέντε ιδρυτικά μέλη των Ναμπί, μιας ομάδας που έπαιξε σημαντικό ρόλο στη μετάβαση από τον ιμπρεσιονισμό στα διάφορα ρεύματα της μοντέρνας τέχνης. Οι συνιδρυτές ήταν οι Πωλ Σερυζιέ, Ανρί-Γκαμπριέλ Ιμπέλς, Πιέρ Μπονάρ και Μωρίς Ντενί.Το 1891, συμμετείχε στις συμβολιστικές παραστάσεις στο Θέατρο Τέχνης, όπου ο ποιητής Πωλ Φορ οργάνωνε παραστάσεις προς τιμήν του ποιητή Πωλ Βερλαίν και του Πωλ Γκωγκέν. Το 1892, σκηνοθέτησε μια παράσταση του Βασιλιά Υμπύ του Αλφρέ Ζαρρύ. Συμμετείχε επίσης σε ομαδικές εκθέσεις των Ναμπί από το 1891 έως το 1895, καθώς και στο Σαλόν των Ανεξάρτητων και σε εκθέσεις στις Βρυξέλλες μετά το 1894. Την ίδια χρονιά, άνοιξε ένα κουκλοθέατρο, θέμα που τον ενδιέφερε πάντα, με κούκλες των Ζωρζ Λακόμπ και Μωρίς Ντενί. Ο Ρανσόν ανέπτυξε έντονο ενδιαφέρον του για τη Θεοσοφία, τη μαγεία και τον αποκρυφισμό. Είχε πολυάριθμες δραστηριότητες, επικεντρώθηκε με μεγάλο ενθουσιασμό στα διακοσμητικά έργα, έκανε σκίτσα για χαλιά και ταπετσαρίες, πίνακες και κεραμικά, βιτρό, πίνακες για τη διακόσμηση ιδιωτικών μεγάρων. Τεράστια επιρροή στο έργο του άσκησε η ιαπωνική χαρακτική. Τα αντικείμενα στους πίνακές του ήταν συχνά συμβολικά, με θρησκευτικά και εξωτικά θέματα και εξαίσια φυτικά μοτίβα στα διακοσμητικά του έργα που πλησιάζουν την τεχνοτροπία της Αρ Νουβώ.Μετά το 1899, η υγεία του άρχισε να επιδεινώθηκε και οι πίνακές του άλλαξαν και επικεντρώθηκε στη μυθολογία, τη μαγεία και τα αντικληρικά θέματα. Το 1908, βλέποντάς τον να αντιμετωπίζει σοβαρά φυσικά και οικονομικά προβλήματα, οι φίλοι του δημιούργησαν την Ακαδημία Ρανσόν και του ανέθεσαν τη διαχείρισή της. Η σύζυγός του την ανέλαβε μετά τον θάνατό του και διατηρήθηκε, με διάφορες μορφές, μέχρι το 1955.Ο Πωλ Ρανσόν πέθανε από τυφοειδή πυρετό στις 20 Φεβρουαρίου 1909 στο Παρίσι και ενταφιάστηκε στη Λιμόζ.
Τζέιν Χάντινγκ

Τζέιν Χάντινγκ ή, με γαλλική προφορά, Ζαν Αντέν(ζ) (Jane Hading) ήταν το καλλιτεχνικό ψευδώνυμο της Γαλλίδας ηθοποιού του θεάτρου Ζαν-Αλφρεντέν Τρεφουρέ (Jeanne-Alfrédine Tréfouret, 25 Νοεμβρίου 1859 – 28 Φεβρουαρίου 1941).

 Η Τρεφουρέ γεννήθηκε στη Μασσαλία, όπου ο πατέρας της ήταν επίσης ηθοποιός. Η ίδια έλεγε ότι η πρώτη εμφάνιση της στη σκηνή έγινε όταν ήταν μόλις τριών ετών. Σπούδασε στο τοπικό ωδείο και προσλήφθηκε το 1873 στο θέατρο του Αλγερίου και αργότερα από το Χεδίβειο Θέατρο του Καΐρου, όπου εμφανίσθηκε κατά σειρά σε ρόλους σουμπρέτας και ενζενί. Η φωνή της επαινέθηκε ως πολλά υποσχόμενη και όταν επέστρεψε στη Μασσαλία τραγούδησε σε οπερέτες, εκτός από την εμφάνισή της σε παραστάσεις του δράματος του Ουγκώ Ρουί Μπλας. Πρωτοεμφανίσθηκε στο Παρίσι το 1879, στο έργο La chaste Suzanne στο Παλαί Ρουαγιάλ, και κατόπιν σε οπερέτες (La petite mariée και La belle Lurette). Το 1883 σημείωσε μεγάλη επιτυχία στο θέατρο «Gymnase» με το έργο Ο αρχισιδηρουργός, βασισμένο στο ομώνυμο μυθιστόρημα του Ζωρζ Ονέ. Το 1884 η ηθοποιός παντρεύτηκε τον Βικτόρ Κονέν (Victor Koning, 1842-1894), διευθυντή του «Gymnase» (και θεατρικό συγγραφέα και λιμπρετίστα), αλλά τον χώρισε το 1887. Το 1888 και το 1893 η Χάντινγκ περιόδευσε στην Αμερική μαζί με τον Μπενουά Κονστάν Κοκλέν. Βοήθησε στην επιτυχία του έργου του Ανρί Λαβεντάν Le Prince d'Aurec στο Βωντεβίλ το 1892, και αργότερα εντάχθηκε στην Κομεντί Φρανσαίζ. Η φήμη της ως μιας από τις κορυφαίες ηθοποιούς της εποχής της εδραιώθηκε όχι μόνο στη Γαλλία, αλλά και στον αγγλόφωνο κόσμο. Περιόδευσε επίσης στη Νότια Αμερική. Ο Σαρντού την επέλεξε για τον ρόλο της Μαρσέλ στο ομώνυμο έργο του το 1896. Το ύστερο ρεπερτόριό της περιελάμβανε τα έργα Le Demi-monde, La Châtelaine του Αλφρέντ Καπύ, Retour de Jerusalem του Μωρίς Ντοναί, La Princesse Georges του Αλεξάνδρου Δουμά (υιού) και Plus que reine του Εμίλ Μπερζερά. Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Hading, Jane» Εγκυκλοπαίδεια Μπριτάννικα (11η έκδοση) Cambridge University Press Το λήμμα «Αντένζ Ζαν» στη Νέα Ελληνική Εγκυκλοπαίδεια «Χάρη Πάτση», τόμος 5, σελ. 824
Κομητεία Μπουρτσίν

Η Κομητεία Μπουρτσίν (Κινεζικά: 布尔津县, πινγίν: Bù'ěrjīn Xiàn, Ουιγουρικά: بۇرچىن ناھىيىسى, Бурчин Наһийиси, Καζακικά: بۋىرشىن اۋدانى, Буыршын Ауданы), είναι κομητεία στο Σιντσιάνγκ της Κίνας και είναι κάτω από την διοίκηση της Καζακικής αυτόνομης περιοχής του Νομού Αλτάι. Η κομητεία έχει έκταση 10.362 τ.χλμ. και πληθυσμό 70.000 κατοίκων. Ο ταχυδρομικός κώδικας είναι ο 836600.

 Η κομητεία Μπουρτσίν βρίσκεται στο βόρειο τμήμα του Σιντσιάνγκ. Η έδρα της κομητείας, η οποία ονομάζεται Πόλη Μπουρτσίν (布尔津镇), βρίσκεται στη συμβολή του ποταμού Ιρτίς και του δεξιού παραποτάμου του Μπουρτσίν. Το μεγαλύτερο μέρος του νομού είναι εντός της λεκάνης απορροής του ποταμού Μπουρτσίν, η οποία φτάνει στα Όρη Αλτάι στο Σιντζιάνγκ, στα σύνορα με τη Μογγολία και τη Ρωσία. Η κύρια οροσειρά στα σύνορα της κομητείας με τις δύο χώρες είναι η Ταβάν Μπογκντ. Η Λίμνη Κανάς βρίσκεται στο βόρειο τμήμα του νομού, στα σύνορα με την Κομητεία Χαμπαχέ. Το Φράγμα Μπουρτσίν Σανκόου βρίσκεται στον ποταμό Μπουρτσίν, με γεωγραφικές συντεταγμένες 47°54′13″N 87°12′15″E. Ο υδροηλεκτρικός σταθμός του φράγματος θα παράγει ηλεκτρικό ρεύμα 220 Μεγκαβάτ. Οι κατασκευαστικές εργασίες άρχισαν τον Ιούλιο του 2009, ενώ η αναμενόμενη ημερομηνία ολοκλήρωσης ήταν ο Ιούνιος του 2013.Το Φράγμα Μπουρτσίν Τσονγκχούερ λειτουργεί στον δήμο Τσουνκούρ (冲乎尔镇), στις γεωγραφικές συντεταγμένες 48°11′00″N 87°09′08″E . Κινεζική Εθνική Οδός 217 Χάρτης Μακάν
Μοσχονήσι

Το Μοσχονήσι ή Μοσχόνησος (τουρκικά:Alibey Adası) είναι νησί της Τουρκίας που βρίσκεται στον Αδραμυττηνό κόλπο, απέναντι από το Αϊβαλί. Είναι το μεγαλύτερο νησί της συστάδας των Μοσχονησίων, με έκταση 23,5 τ.χλμ.. Βρίσκεται πολύ κοντά στην ακτή με την οποία συνδέεται οδικώς μέσω της ενδιάμεσης νησίδας Κρεμμύδι, που παρεμβάλλεται ανάμεσα στο Αϊβαλί και το Μοσχονήσι.

 Στην αρχαιότητα το Μοσχονήσι ονομαζόταν Νάσος και είχε αποικιστεί από Αιολείς κατά τον πρώτο ελληνικό αποικισμό. Την περίοδο της Τουρκοκρατίας ο πληθυσμός του νησιού παρέμενε ελληνικός. Το νησί μαζί με το υπόλοιπο σύμπλεγμα των Μοσχονησίων ανήκε στη Μητρόπολη Μυτιλήνης μέχρι το 1750 οπότε πέρασε στην Μητρόπολη Εφέσου. Το 1760 επανήλθε στη μητρόπολη Μυτιλήνης και λίγο αργότερα το 1763 εντάχθηκε στη Μητρόπολη Σμύρνης. Λίγο πριν την Μικρασιατική καταστροφή ο πληθυσμός του έφτανε τους 9.000 κατοίκους. Το νησί στηριζόταν οικονομικά στην αλιεία, στη σπογγαλιεία και στη γεωργία.
Επιστολή προς ένα χριστιανικό έθνος

Το βιβλίο Επιστολή προς ένα χριστιανικό έθνος (αγγλικά: Letter to a Christian Nation) του Σαμ Χάρις γράφτηκε ως απάντηση στα σχόλια που έλαβε το πρώτο του βιβλίο Το Τέλος της Πίσης. Το βιβλίο είναι γραμμένο σαν ανοικτή επιστολή προς ένα χριστιανό στις Ηνωμένες Πολιτείες της Αμερικής. Ο Χάρις, δηλώνει πως στόχος του είναι να κατεδαφίσει τις φιλοσοφικές και ηθικές αξιώσεις του Χριστιανισμού στην καλύτερη τους μορφή. Το βιβλίο κυκλοφόρησε τον Σεπτέμβρη του 2006 και μέχρι τον Οκτώβρη εμφανίστηκε στη λίστα καλύτερων πωλήσεων των New York Times.

 Το κεντρικό θέμα του βιβλίου είναι η ηθική. Ο Χάρις δηλώνει "Ερωτήσεις σχετικά με την Ηθική είναι ερωτήσεις σχετικά με την ευτυχία και τον πόνο. " Ο Χάρις απαντά σε ορισμένα επιχειρήματα σε μέλη της συντηρητικής και χριστιανικής Δεξιάς στην Αμερική. Απαντώντας στην καταφυγή τους στην Βίβλο για ερωτήματα περί ηθικής, επιλέγει συγκεκριμένα αποσπάσματα από την Παλαιά Διαθήκη και τον Μωσαϊκό νόμο (θάνατος για εξωγαμιαίες σχέσεις, ομοφυλοφιλία, ανυπακοή στους γονείς κτλ) και τα συγκρίνει, για παράδειγμα, με τον μη βίαιο Τζαϊνισμό. Ο Χάρις γράφει πως η εμπιστοσύνη και εξάρτηση σε ένα θρησκευτικό δόγμα, μπορεί να δημιουργήσει μια λανθασμένη ηθική η οποία δεν προσπαθεί να κατανοήσει την πραγματικότητα του ανθρώπινου πόνου και άρα να προσπαθήσει να τον απαλύνει. Έτσι οι θρησκευτικές ενστάσεις για την χρήστη του προφυλακτικού στην Αφρική, βοηθάει στην εξάπλωση του AIDS, όπως και οι ενστάσεις εμποδίζουν την έρευνα σε εμβρυικά κύτταρα, την σύγχρονη σεξουαλική εκπαίδευση και την χρήση εμβολίων για τον ιο HPV. Ο Χάρις επίσης εξετάζει το πρόβλημα του Κακού, και την δυσκολία να πιστέψει σε ένα θεό ο οποίος αφήνει καταστροφές να συμβαίνουν, όπως ο τυφώνας Κατρίνα, αλλά και την σχέση θρησκείας επιστήμης. Μια έρευνα του 2005, έδειξε πως το 53% των αμερικανών αποδέχονται τον δημιουργισμός και έτσι ο Χάρις επιχειρηματολογεί υπέρ της θεωρίας της Εξέλιξης: Ο Χάρις εξετάζει την ποικιλότητα των διαφόρων θρησκειών στον κόσμο και εντοπίζει την θρησκευτική βάση πολλών εμφυλίων πολέμων ή διακοινοτικής βίας. Αντιθέτως με όσους διακηρύττουν την θρησκευτική ανεκτικότητα, τον αλληλοσεβασμό και τον διάλογο μεταξύ δογμάτων, ο Χάρις υποστηρίζει πως αυτή η τακτική κάνει πιο δύσκολο να ασκήσεις κριτική στον θρησκευτικό φανατισμό. Παρόλο που αποδέχεται ότι οι πνευματικές αναζητήσεις είναι σημαντικό κομμάτι στην ζωή κάποιου, ο Χάρις απορρίπτει ότι συνδέονται με θρησκευτικές απόψεις. Ο Χάρις υποστηρίζει πως οι θρησκείες ίσως να έπαιξαν κάποιο θετικό ρόλο στην ιστορία της ανθρωπότητας, αλλά τώρα αποτελούν το μεγαλύτερο εμπόδιο στο να κτιστεί ένας «παγκόσμιος πολιτισμός». Η επίσημη ιστοσελίδα του συγγραφέα Η ιστοσελίδα του συγγραφέα σχετικά με το βιβλίο Αρχειοθετήθηκε 2010-12-29 στο Wayback Machine.
FrieslandCampina

Η FrieslandCampina (ΦρίσλαντΚαμπίνα) είναι μια πολυεθνική γαλακτοκομική συνεταιριστική εταιρεία με έδρα την Ολλανδία. Δημιουργήθηκε στο τέλος του 2008 από την ένωση των ολλανδικών εταιρειών Koninklijke Friesland Foods N.V. και Campina BV. Οι κύριες μάρκες είναι οι Friesche Vlag, Chocomel, Fristi, Dutch lady, Appelsientje, Milner, Campina, Landliebe, Optiwell and Mona. Στην Ελλάδα είναι γνωστή με τη μάρκα ΝΟΥΝΟΥ.

 Η Royal FrieslandCampina είναι οργανωμένη ως συνεταιρισμός εταιρειών, με τις ρίζες της να πηγαίνουν πίσω στο 1879. Μεγάλωσε μέσα από πολλές συνενώσεις και εξαγοράσεις. Στα τέλη του 1997 τέσσερις Ολλανδικοί γαλακτοκομικοί συνεταιρισμοί συνενώθηκαν για να δημιουργήσουν την Friesland Coberco Dairy Food. Τον Ιούνιο του 2004 η Βασίλισσα Βεατρίκη της Ολλανδίας έδωσε στην FCDF τη βασιλική αναγνώριση. Η FCDF μετονομάστηκε σε Royal Friesland Foods. Η Campina δημιουργήθηκε το 1989 με την ένωση δυο τέτοιων τοπικών συνεταιρισμών, την Melkunie Holland και την DMV Campina. Μετά από αυτή τη συνένωση η εταιρία ονομάστηκε Campina Melkunie μέχρι που έκοψε τη λέξη Melkunie το 2001. Το 2004 η Campina και η Arla, ένας Δανέζικος γαλακτοκομικός συνεταιρισμός ανακοίνωσαν την πρόθεσή τους να συνενωθούν, ωστόσο αυτό το σχέδιο ακυρώθηκε τον Απρίλιο του 2005 για άγνωστους λόγους αν και ιδέες για άλλου είδους συνεργασίες λέγεται πως υπάρχουν ακόμη. Στις 19 Δεκεμβρίου 2007 η Campina και η Friesland Foods ανακοίνωσαν πως σκεφτόντουσαν τη πιθανότητα να συνενωθούν. Η Ευρωπαϊκή Ένωση ενέκρινε τη συνένωση των δυο συνεταιρισμών με τον όρο να πουλούσαν ορισμένα τμήματα τυριού και γαλακτοκομικών ποτών. Στην Ελλάδα η εταιρία είναι γνωστή με τη μάρκα ΝΟΥΝΟΥ.Μάρκες της εταιρίας με διαφημίσεις περί βελτιώσεως της υγείας: Campina Optimel (Ολλανδία) Campina Optiwell (Γερμανία) Campina Vifit (Γερμανία, Ολλανδία) Campina Fruttis (Ρωσία) Campina Betagen (Ταϊλάνδη) - συνεργασία joint venture με την Thai Advanced Food Comelco NV (Βέλγιο), 1989 Deltown Specialities (ΗΠΑ), 1989 Menken consumptiemelk activiteiten (Ολλανδία), 1997 Menken Dairy Food (Ολλανδία), 1997 Menken Polderland (Ολλανδία), 1997 Parmalat Thailand (Ταϊλάνδη), 2003 Inovatech Argentina (Αργεντινή), 2005Στη Γερμανία, τώρα Campina GmbH & Co. KG Südmilch AG, 1993 Kutel, 1998 Emzett, 1999 Strothmann
Ένωση Ποδοσφαιρικών Σωματείων Πιερίας

Η Ένωση Ποδοσφαιρικών Σωματείων Πιερίας (Ε.Π.Σ.Π.) είναι το όργανο διοίκησης του ποδοσφαίρου στο νομό Πιερίας. Εδρεύει στη Νέα Έφεσο και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.

 Η Ένωση Ποδοσφαιρικών Σωματείων Πιερίας συστάθηκε το 1980. Το Διοικητικό Συμβούλιο της ΕΠΣ Πιερίας έχει ως εξής: Η δομή του πρωταθλήματος της Ε.Π.Σ. Πιερίας είναι η εξής: Α΄ Κατηγορία Β΄ Κατηγορία Γ΄ Κατηγορία Πηγή: Αρχείο Ιστοσελίδας ΕΠΣ Πιερίας Το σύστημα ανάδειξης πρωταθλητή δεν είναι σταθερό, κάποιες χρονιές διεξάγονται play off μεταξύ των 4 πρώτων και κάποιες άλλες όχι Στο θεσμό του κυπέλλου συμμετέχουν τα σωματεία της Ε.Π.Σ. Πιερίας. Πηγή: Ιστολόγιο PieriaSport Πανελλήνιο Πρωτάθλημα Μικτών Νέων (1): 1992 Πανελλήνιο Πρωτάθλημα Μικτών Παίδων (1): 1994 Επίσημος ιστότοπος
Ταυτοτικός πίνακας

Στη γραμμική άλγεβρα, ο ταυτοτικός ή μοναδιαίος πίνακας είναι ο πίνακας ο οποίος έχει την μονάδα σε όλα τα στοιχεία της κυρίας διαγωνίου και το μηδέν σε όλα τα άλλα στοιχεία. Πιο συγκεκριμένα, σε έναν διανυσματικό χώρο V {\displaystyle V} με n {\displaystyle n} διαστάσεις, ο n × n {\displaystyle n\times n} ταυτοτικός πίνακας είναι ο πίνακας I n {\displaystyle I_{n}} με ( I n ) i j = { 1 αν i = j , 0 διαφορετικά , {\displaystyle (I_{n})_{ij}={\begin{cases}1&{\text{αν }}i=j,\\0&{\text{διαφορετικά}},\end{cases}}} για κάθε 1 ≤ i , j ≤ n {\displaystyle 1\leq i,j\leq n} , όπου 0 {\displaystyle 0} είναι το ουδέτερο στοιχείο της πρόσθεσης και 1 {\displaystyle 1} το ουδέτερο στοιχείο του βαθμωτού πολλαπλασιασμού στον διανυσματικό χώρο. Η συνάρτηση στο δεξί μέλος είναι η συνάρτηση δέλτα του Κρόνεκερ, επομένως ( I n ) i j = δ i j {\displaystyle (I_{n})_{ij}=\delta _{ij}} .Διαγραμματικά ο πίνακας δίνεται ως εξής: I n = [ 1 0 ⋯ 0 0 1 ⋯ 0 ⋮ ⋮ ⋱ ⋮ 0 0 ⋯ 1 ] . {\displaystyle I_{n}={\begin{bmatrix}1&0&\cdots &0\\0&1&\cdots &0\\\vdots &\vdots &\ddots &\vdots \\0&0&\cdots &1\end{bmatrix}}.}

 Για n = 1 {\displaystyle n=1} , I 1 = [ 1 ] {\displaystyle I_{1}={\begin{bmatrix}1\end{bmatrix}}} . Για n = 2 {\displaystyle n=2} , I 2 = [ 1 0 0 1 ] {\displaystyle I_{2}={\begin{bmatrix}1&0\\0&1\end{bmatrix}}} . Για n = 3 {\displaystyle n=3} , I 3 = [ 1 0 0 0 1 0 0 0 1 ] {\displaystyle I_{3}={\begin{bmatrix}1&0&0\\0&1&0\\0&0&1\end{bmatrix}}} . Για κάθε n × n {\displaystyle n\times n} πίνακα A {\displaystyle A} έχουμε ότι A ⋅ I n = I n ⋅ A = A {\displaystyle A\cdot I_{n}=I_{n}\cdot A=A} Δηλαδή, ο ταυτοτικός πίνακας είναι το ταυτοτικό (ή ουδέτερο) στοιχείο των πινάκων ως προς τον πολλαπλασιασμό πινάκων.:34Πιο γενικά, για κάθε n × m {\displaystyle n\times m} πίνακα A {\displaystyle A} έχουμε ότι A ⋅ I m = I n ⋅ A = A {\displaystyle A\cdot I_{m}=I_{n}\cdot A=A} .Η ορίζουσα του πίνακα είναι d e t ( I n ) = 1 {\displaystyle \mathrm {det} (I_{n})=1} .:51 Το ίχνος του πίνακα t r ( I n ) = ∑ i = 1 n ( I n ) i i = n {\displaystyle \mathrm {tr} (I_{n})=\textstyle \sum _{i=1}^{n}(I_{n})_{ii}=n} . Ο πίνακας είναι συμμετρικός, καθώς ο ανάστροφος I n T = I n {\displaystyle I_{n}^{T}=I_{n}} . Ο πίνακας είναι ορθογώνιος, καθώς I n ⋅ I n T = I n ⋅ I n = I n {\displaystyle I_{n}\cdot I_{n}^{T}=I_{n}\cdot I_{n}=I_{n}} . Ο πίνακας είναι αντιστρέψιμος και ο αντίστροφός του είναι ο ίδιος ο πίνακας.:39 Έχει ιδιοτιμή το 1 {\displaystyle 1} με πολλαπλότητα n {\displaystyle n} και κάθε διάνυσμα v ≠ 0 {\displaystyle v\neq \mathbf {0} } είναι ιδιοδιάνυσμα.:130 Ο πίνακας είναι διαγώνιος και μπορεί να γραφτεί ως d i a g ( 1 , 1 , … , 1 ) {\displaystyle \mathrm {diag} (1,1,\ldots ,1)} .